Rareș Bogdan a făcut câteva dezvăluiri despre cifrele din sondajele efectuate de PNL pentru cursa la Primăria Capitalei.
Prim-vicepreședintele PNL, europarlamentarul Rareș Bogdan, susține că Popescu Piedone – candidat la Primăria Capitalei – are în momentul de față peste 30% din informațiile pe care le au liberalii.
"Am văzut un meteorit, domnul Popescu, are peste 30%. Cert e că în acest moment, din cercetările pe care le avem, o parte din electoratul PNL 23-24% e îndreptat spre Nicușor Dan. (…) Ce e interesant e că în cazul unei cadidaturi din partea doamnei Firea electoratul liberal se mută spre Nicușor Dan, iar doamna Firea ar lua de la bazinul PNL destul de puțin. Chestiunea se întâmplă și dacă e candidat PNL, chiar dacă PSD are bazin mai mare la București, e un electorat care se mută într-o proporție destul de mare spre Popescu Piedone, rapid. Deocamdată nu am văzut transferurile de votanți de la sectoare", a spus Bogdan.
Comentariul lui Rareș Bogdan vine și în urma publicării unui alt sondaj de către Nicușor Dan, sondaj în care Piedone l-ar învinge pe actualul primar. Cu toate astea, Piedone susține că știe că se află pe locul 1 în preferințele bucureștenilor, însă consideră că datele publicate de Nicușor Dan sunt manipulate.
"Sondajul ăsta, otrăvit şi hoţ, publicat de Nicuşor Dan, este un sondaj extrem de măsluit. Eu am campanii cât are el ani de viaţă. Nu poate să îmi spună mie într-un sondaj că alianţa AER- Partidul Verde are 3,9% şi AUR are 4,1%. Este imposibil!", a spus Piedone.